Ta i å dra

«Ta i å dra» eller «Visen om bonden som solgte smør og ingen penge fikk», er et skillingstrykk. Alf Prøysen presenterte det i sin visespalte i «Magasinet for alle». Han noterer at visedikteren var ukjent, men fra det gamle Christiania. Alf Prøysen holdt en knapp på at opphavsmannen kunne være Olaves Pedersen eller Axel Maurer.

Teksten
1.En lørdags morra jeg til byen dro
med vedlass og smør og en sau eller to,
for skatta er panta og lensmann er streng.
Og aldrig han gir seg førenda han får peng
Ta i å dra i vedlasset da, i byen der skal dem betale det bra.

2.Jeg rusla med Blakken og reiste min vei,
så traff jeg en kjenning ved Salen Hans Kay.
Han ropte: Hei Ola, stopp litt, kom hit
jeg river i bayer og du akkevitt,
ta i å dra i tommerne da sier jeg sa jeg, sier jeg da.

3.Vi gikk inn i stua og den var så gild
og brennevin sterkt og jomfruen så mild.
Han skjenkte oss drammer så store som hus
jeg trur, skam å si det, jeg ble litt konfus.
Ta i å dra i glasset ditt da, jo mere du drikker dess mer vil du ha.

4.De herre det var nå slett inte så bra,
men da jeg kom ut ble det verre enda,
der sto riktignok Blakken på sammere flekk
men tre fire smørspann av lasset var vekk.
Ta i å dra i glasset ditt da, huff tenkte jeg nå blir kjerringa glas.

5.Å faen det ble av dem er ingen som vet,
men det vet nu jeg, at av harme jeg gret,
jeg sagde som jenta: Jaggu sa jeg smør,
smurte på Blakken og reiste på dør,
ta i å dra i smøretyven da, han skulle får smør hvis jeg traff på han da.

6.Så kom jeg på Tørje, da klokka var tre
og dårlig var prisen på kjøtt og på ved,
for slaktermadammene hadde reist hjem
og vedprisen faller når varmen er slem.
Ta i å dra i vedprisen da får du den halve kan du være glad.

7.En tre fire timer på Tørje jeg sto
forlangte jeg fire, bød dem meg to.
Nei tenkte jeg, før skal til mårran jeg stå
før kjøttet for to skilling marka skal gå.
Ta i å dra i kjøttprisen da mitt kjøtt skal dem inte for ingenting ha.

8.Tre daler jeg fikk for ved og for kjøtt,
og da vi var ferdig sa fyren til slutt:
Ta du nu en omgang for jeg rev i først
så går vi på midten og slukker vår tørst,
Ta i å dra omgangen da ta inn på Midten er slett inte bra.

9.Men rett som jeg står der så kommer en fyr,
han sagde: Hør venn min du er nok litt dyr
men være bare rimelig så skal du se,
vi skal gjøre handel om kjøtt og om ved,
ta i å dra rimelige da så tenker jeg, handelen nok skal gå bra.

10.Men i herrens navn da så frossen du står
hør tanngarden din ordentlig tappestreng slår,
hvis inte du straks nu skal fryse ihjel
så må vi til Trane og få oss en pæl.
Ta i å dra i lasset ditt da der setter du gampen din inn til i stad.

11.Så rusla vi sammen på kassino opp
ja der kan du tru jeg fikk varma min kropp,
men denne slags varme er inte så grei
det fikk jeg erfare hør bare på meg.
Ta i å dra forsiktig da som sagt, den slags varme er slett inte bra.

12.Så ble den den handel avgjort til slutt
for kjøpskåla den var nå drøkkin forut,
men tør jeg svarer for sant og visst
en annen gang skal det nok gjemmes til sist.
Ta i å dra en annen gang da den kjøpskåla er slett inte bra.

13.Til midten vi rangla så gladelig hen,
men dit jeg visst aldrig skal rangle igjen,
jeg tenker med beven på Midten ennu,
det var inte småting nei det må de tru.
Ta i å dra i kortleiken da jeg takker min Gud at jeg slapp derfra.

14.Jeg husker ei riktig hvorledes det gikk
det kan kanskje komme av vel meget drikk,
men det vet jeg visst at den følgende dag
jeg våknet ei mange skritt derfra.
Ta i å dra i Råstua da at sove på gata er slett ikke bra.

15.Dengang jeg våkna så merka jeg først
slik verk i mitt hode og jammerlig tørst,
der lå jeg elendig på sjel og på kropp
så kom en konstabel og ruska meg opp.
Ta i å dra på stasjonen da så kom jeg for fullmektigen frem for en dag.

16.Konstabelen han meldte: Her er en person
som vi her i natt måtte dra på stasjon,
vi fant han på gata så merkelig full.
På hjørnet ved Midten der lå han omkull
ta i å dra fra rennestein da skal han på Råstua sa'e vi da.

17.Så siger fullmektigen: Hør meg min venn,
det er best at du kommer fra byen igjen.
Betal nu først seks skilling for ditt losji,
så er du for videre tiltale fri.
Ta i å dra i seks skilling da, men pengene mine å var dem blitt av.

18.Jeg lette i lomma som før var så tung,
det fantes ei penge, det fantes ei pung.
Jaså, sa fullmektigen, er lomma di tom,
så får du vel reise herfra som du kom.
Ta i å dra hjemover da ellers skal fanden deg flytte herfra.

19.Der sto jeg, og så randt Blakken meg ihu,
da ble jeg så redd at det var en gru,
vekk var han fra kasino, der ble jeg visst hen
at søke han på stasjon, der fant jeg han igjen.
Ta i å dra i Blakken din da, sa dem på stasjon og jog meg derfra.

20.Så dro jeg fra byen det drog nu smått,
dess lenger jeg kjørte, dess mer det gikk trådt.
Hvis kjerringa skjeller når jeg kommer hjem,
gud bedre meg ditt svin åssen du farer frem.
Ta i å dra i kjerringa da, slik skal a ha det så blir det nok bra.

21.Men da jeg kom hjem var det jammer og låt,
i stua sto lensmann og kjerringa gråt.
Så dro han avgårde med pantet han fikk
gud hjelpe meg åssen den smørhandelen gikk.
Ta i å dra en annen gang da, for denne her byreisa var inte bra.

Kilder
De gamle visene 3 med Alf Prøysen, Forlaget For Alle, 1974

Kategori:Skillingsviser